O p a t r e n i e
Ministerstva financií Slovenskej republiky
z 14.decembra 2005

ktorým sa mení a dopĺňa  opatrenie Ministerstva financií Slovenskej republiky zo 16. decembra 2002 č. 23054/2002-92, ktorým sa ustanovujú  podrobnosti o postupoch účtovania a rámcovej účtovej  osnove  pre podnikateľov účtujúcich v sústave podvojného účtovníctva v znení  neskorších predpisov a ktorým sa dopĺňa opatrenie Ministerstva financií Slovenskej republiky z 31. marca 2003 č. 4455/2003-92, ktorým sa ustanovujú  podrobnosti o usporiadaní, označovaní a obsahovom vymedzení položiek individuálnej účtovnej závierky a rozsahu údajov určených z individuálnej účtovnej závierky  na zverejnenie  pre podnikateľov  účtujúcich v sústave podvojného účtovníctva v znení neskorších predpisov

Referent: Ing. Mária Horváthová, tel.:02/59583485			Číslo: MF/26670/2005-74

	Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve v znení zákona č. 561/ 2004 Z. z. ustanovuje:

					Čl. I

	Opatrenie Ministerstva financií Slovenskej republiky zo 16. decembra 2002 č. 23054/2002-92, ktorým sa ustanovujú podrobnosti  o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva (oznámenie č. 740/2002 Z. z.) v znení opatrenia z 11. decembra 2003 č. 25167/2003-92 (oznámenie č. 560/2003 Z. z.) a  opatrenia z 24.novembra 2004 č. MF/10069/2004-74 (oznámenie č. 689/2004 Z. z.) sa mení a dopĺňa takto:

1.	Poznámka pod čiarou k odkazu 1 znie:
„1) Napríklad § 2 ods. 2 Obchodného zákonníka, zákon č. 111/1990 Zb. o štátnom podniku v znení neskorších predpisov.“.

2.	V § 1 odsek  2 znie:
„(2) Toto opatrenie sa nevzťahuje na osoby uvedené v odseku 1, na ktoré sa vzťahuje § 17a  zákona a na osoby, na ktoré sa vzťahujú postupy účtovania a rámcová účtová osnova ustanovená osobitnými predpismi.2)“.

Poznámka pod čiarou k odkazu 2 znie:
„2) Opatrenie Ministerstva financií Slovenskej republiky z 30. novembra  2005 č. MF/22930/2005-74, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne (oznámenie č. 592/2005 Z. z.).
      Opatrenie Ministerstva financií Slovenskej republiky z 30. novembra  2005 č.MF/24035/2005-74, ktorým sa ustanovujú podrobnosti o postupoch účtovania a účtovej osnove pre Sociálnu poisťovňu (oznámenie č. 580/2005 Z. z.).
	Opatrenie Ministerstva financií Slovenskej republiky z 11. decembra 2003 č. 24501/2003-92, ktorým sa ustanovujú podrobnosti  o postupoch účtovania a rámcovej účtovej osnove pre rozpočtové organizácie, štátne fondy, príspevkové organizácie, obce a vyššie územné celky (oznámenie č. 567/2003 Z. z.) v znení neskorších predpisov.
Opatrenie Ministerstva financií Slovenskej republiky z 10. decembra 2002 č. 22502/2002-92, ktorým sa ustanovujú  podrobnosti  o postupoch účtovania a účtovej osnove pre účtovné jednotky, ktoré nie sú založené alebo zriadené za účelom podnikania (oznámenie č. 734/2002 Z .z.) v znení neskorších predpisov.“.

3.	V § 4 ods. 1 písm. f) sa slová „ods. 6“ nahrádzajú slovami „ ods. 7“.

4.	V § 10 ods.16 sa vypúšťajú slová „ 419 – Zmeny základného imania“ a na konci sa pripája táto veta: „Odložená daňová pohľadávka alebo odložený daňový záväzok  vznikajúci pri vklade podniku alebo jeho časti sa u prijímateľa vkladu  účtuje so súvzťažným zápisom  na účet 015 – Goodwill.“.

5.	V § 11 ods. 4 sa slová „413 – Ostatné kapitálové fondy“ nahrádzajú slovami  „648 – Ostatné výnosy z hospodárskej činnosti“.

6.	Poznámka pod čiarou k odkazu 8 znie:
„8) Napríklad zákon č. 618/2003 Z. z. o autorskom práve a právach súvisiacich s autorským právom (autorský zákon).“.

7.	V § 14 ods. 8 sa za slovom „obchodovanie“ vypúšťa čiarka a slová „a ak účtovná jednotka nie je materskou účtovnou jednotkou a nemá v nich ani podstatný vplyv, zmena reálnej hodnoty cenných papierov a podielov, ktoré tvoria podiel na základnom imaní v týchto účtovných jednotkách“.

8.	V § 14 sa za  odsek  10 vkladá nový odsek  11, ktorý  znie:
„(11) Zmena reálnej hodnoty cenných papierov a podielov, ktoré  tvoria podiel na základnom imaní inej účtovnej jednotky  a nie sú cenným papierom alebo podielom  v dcérskej účtovnej jednotke alebo v účtovnej jednotke s podstatným vplyvom sa účtuje na ťarchu  vecne príslušného účtu  majetku so súvzťažným zápisom v prospech účtu 414 – Oceňovacie rozdiely z precenenia majetku a záväzkov.  Ak reálna hodnota týchto cenných papierov a podielov je nižšia ako jeho účtovná  hodnota, zníženie hodnoty sa účtuje  podľa § 18 ods. 3.“.

Doterajšie odseky 11 až  17  sa označujú ako odseky 12 až 18.

9.	V § 14 ods. 16 sa slová „odseku 13“ nahrádzajú slovami  „odseku 14“.

10.	V § 14 ods. 18 sa slová   „odseku 11“ nahrádzajú slovami „odseku 12“.

11.	V § 18 odsek  1 znie:
„(1) Opravné položky sa tvoria na základe zásady opatrnosti, ak je opodstatnené   predpokladať, že nastalo   zníženie hodnoty majetku oproti jeho pôvodnému oceneniu, okrem trvalého zníženia hodnoty majetku. Opravnou  položkou sa   odhaduje   predpokladané zníženie  hodnoty majetku.   Predpoklad zníženia hodnoty majetku je  opodstatnený, ak  sa udiala  skutočnosť, ktorá je dôvodom na  odhad zníženia   budúcich ekonomických úžitkov  z tohto majetku.“.

12.	Poznámka pod čiarou k odkazu 16 znie:
„16) Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení zákona č. 353/2005 Z. z.“.
 
13.	V § 18 odsek  6 znie:
„(6) Opravné položky k pohľadávkam  sa tvoria najmä  k pohľadávkam, pri ktorých je opodstatnené predpokladať, že ich dlžník   úplne alebo čiastočne nezaplatí,  k sporným  pohľadávkam  voči dlžníkom, s ktorými sa vedie spor o ich uznanie.“.

14.	§ 18 sa dopĺňa odsekom 12, ktorý znie:
„(12)  Opravné položky  k majetku sa tvoria na ťarchu vecne príslušného účtu nákladov, na ktorom sa účtuje  spotreba majetku, trvalé znížení hodnoty majetku alebo pri majetku vlastnej výroby na ťarchu účtu účtovej skupiny 61 – Zmena stavu zásob.  Zúčtovanie opravných položiek z dôvodu vzniku  trvalého zníženia hodnoty  sa účtuje na ťarchu vecne príslušného účtu opravných položiek so súvzťažným zápisom  v prospech  príslušného účtu majetku alebo vecne príslušného účtu oprávok k dlhodobému majetku.  Zúčtovanie opravných položiek z dôvodu zániku opodstatnenosti zníženia hodnoty majetku sa účtuje v  prospech účtu 648 – Ostatné výnosy z hospodárskej činnosti so súvzťažným zápisom na ťarchu príslušného účtu majetku.“.

15.	V § 19 ods. 8 sa za písmeno v) vkladá nové písmeno  w), ktoré  znie:
„w)  vypustené emisie do ovzdušia,“.
 
	Doterajšie písmeno w) sa označuje ako písmeno x).

16.	V § 19   odsek 9 znie: 
„(9) Rezerva na náklady sa účtuje na vecne príslušný nákladový  účet, ku ktorému  záväzok prislúcha.  Použitie rezervy  sa účtuje na ťarchu vecne príslušného účtu rezerv so súvzťažným zápisom  v prospech vecne príslušného účtu záväzku. Zrušenie nepotrebnej rezervy alebo jej časti sa účtuje v prospech účtu 648- Ostatné výnosy z hospodárskej činnosti  alebo 668 – Ostatné finančné výnosy.“.

17.	V § 20 ods. 8 sa za slovom „majetku“ vypúšťa bodkočiarka a  slová „obdobne sa účtuje o odpisoch v účtovníctve nájomcu v prípadoch uvedených v § 40“.

18.	V § 21 ods. 4 sa slová  „odseku 4“ nahrádzajú slovami „odseku 3“.

19.	V § 22 odsek 6 znie:
„(6) Súčasťou ocenenia zásob sú zľavy z ceny.    Zľava z ceny  poskytnutá k už  predaným  alebo spotrebovaným zásobám    sa účtuje  ako zníženie nákladov na predané alebo spotrebované zásoby. Za zľavu z ceny  sa  nepovažuje  nepeňažné dodanie  iného druhu ako je prijatý tovar, výrobok alebo služba, ktorý sa účtuje podľa  § 33 ods. 4 alebo podľa § 78 ods. 4.“.

20.	V § 24 ods. 3 sa slová „ods. 6“ nahrádzajú slovami „ ods. 7“.

21.	V § 24 ods. 5 sa slová  „ods. 8“ nahrádzajú slovami „ods. 9“.

22.	§ 29 vrátane nadpisu znie:
„§ 29

				Účtovanie v konkurze a v reštrukturalizácii

	(1) Pri uzavieraní  účtovných kníh  z dôvodu  konkurzu alebo reštrukturalizácie16) podľa § 16 ods. 4 písm. d) zákona sa  zostatky  tých účtov časového rozlíšenia, rezerv a opravných položiek, ktoré  konkurzom alebo  reštrukturalizáciou  stratili  opodstatnenosť  preúčtujú  na účty pohľadávok a záväzkov, alebo na účty nákladov a výnosov podľa vecnej povahy.	

	(2)  Na základe reštrukturalizačného  plánu potvrdeného uznesením súdu 16a) sa v účtovníctve  účtovnej  jednotky upravuje vznik, zmena alebo zánik jej  záväzkov.    Zníženie výšky záväzku alebo zánik záväzku sa  účtuje na ťarchu  príslušného účtu záväzkov so súvzťažným zápisom v prospech účtu  688 - Ostatné mimoriadne výnosy. Záväzky, ktoré sa nenachádzajú v účtovníctve, ale preukázateľne patria účtovnej jednotke na základe schváleného zoznamu pohľadávok sa účtujú v prospech vecne príslušného účtu záväzkov so súvzťažným zápisom na ťarchu účtu 428 -  Nerozdelený zisk minulých rokov.“.

	Poznámka  pod čiarou k odkazu  16a znie:
	„16a) § 120 zákona č. 7/2005 Z. z. v znení zákona č. 353/2005 Z. z.“.

23.	V § 30a ods. 1 písm. a) sa nad slovom „nájmu“ odkaz  „16a)“ nahrádza odkazom „16b)“
Poznámka pod čiarou k odkazu 16a sa označuje ako poznámka pod čiarou k odkazu  16b.

24.	 § 30a  sa dopĺňa odsekom 15, ktorý  znie:
„(15) Istina u nájomcu  z dohodnutých platieb sa v účtovníctve nájomcu stanoví podľa odseku 1 písm. c), ak ide o finančný prenájom od zahraničného prenajímateľa, ktorý neurčuje  rozdelenie dohodnutých platieb na istinu a finančný výnos.“.

25.	Za § 30a sa vkladá § 30b, ktorý  vrátane nadpisu  znie:

„§ 30b
Účtovanie o emisných kvótach
	
	(1) V účtovnej jednotke, ktorej je   bezodplatne  pripísaný proporčný  podiel  emisných kvót  na účet kvót  podľa  osobitného predpisu,19b)   sa tieto emisné kvóty účtujú  v deň  ich pripísania  v ocenení reprodukčnou obstarávacou cenou podľa § 25 zákona.  Emisné  kvóty sa účtujú na ťarchu vytvoreného účtu v účtovej skupine 25 – Krátkodobý finančný majetok, napríklad  účtu 254 – Emisné kvóty so súvzťažným zápisom v prospech účtu 384 – Výnosy budúcich období.

	(2) Nakúpené emisné  kvóty sa  účtujú  na účte 254 – Emisné kvóty v obstarávacej cene. Obstarávanie emisných kvót sa účtuje na  účte  259 – Obstaranie  krátkodobého finančného majetku. Predaj emisných kvót sa účtuje v prospech účtu 254 – Emisné kvóty so súvzťažným zápisom na ťarchu účtu 561 – Predané cenné papiere a podiely. Výnos z predaja emisných kvót sa účtuje na  účte  661 – Tržby z predaja cenných papierov a podielov. 

(3) Ku dňu, ku ktorému sa zostavuje účtovná závierka,  sa  v účtovníctve  účtovnej jednotky, ktorá vypúšťa emisie  19b) do ovzdušia,    vytvorí rezerva na vypustené emisie do ovzdušia  vo výške násobku známeho množstva vypustených emisií do ovzdušia  od prvého dňa príslušného kalendárneho roka do dňa, ku ktorému sa zostavuje účtovná závierka a hodnoty  emisných kvót, ktoré si  účtovná jednotka určí na  odovzdanie podľa osobitného predpisu.19b)  Ak účtovná jednotka nemá ku dňu, ku ktorému sa zostavuje účtovná závierka   dostatočné množstvo emisných kvót    na odovzdanie podľa osobitného predpisu,19b) použije sa  na   ocenenie chýbajúceho množstva emisných kvót pri tvorbe  rezervy odhadná  suma  potrebná na obstaranie  emisných kvót.   Vytvorená rezerva sa účtuje na ťarchu účtu 548 – Ostatné náklady na hospodársku činnosť so súvzťažným zápisom v prospech účtu 323 – Krátkodobé rezervy.

(4)  V  účtovníctve účtovnej jednotky, ktorá vypúšťa emisie do  ovzdušia upravené osobitným predpisom, 19b)  sa  zúčtujú bezodplatne pridelené emisné kvóty.  Zúčtovanie časového rozlíšenia sa účtuje na ťarchu účtu 384 – Výnosy budúcich období so súvzťažným zápisom na ťarchu účtu 648 – Ostatné výnosy z hospodárskej činnosti  v časovej a vecnej súvislosti s použitím bezodplatne pridelených emisných kvót  z dôvodu ich predaja alebo tvorby rezervy alebo splnenia povinnosti odovzdania emisných kvót.19b).

(5)  Ku dňu  odovzdania emisných kvót  podľa  osobitného predpisu 19b)  sa   účtuje o vzniku záväzku v prospech účtu 325 – Ostatné záväzky so súvzťažným zápisom na ťarchu účtu 323 – Krátkodobé rezervy. Výška záväzku sa účtuje v sume násobku  overeného množstva  emisií vypustených  do ovzdušia a hodnoty emisných kvót, ktoré účtovná jednotka si určila na  odovzdanie podľa osobitného predpisu.19b)  Rozdiel medzi výškou  záväzku a   výškou rezervy sa účtuje podľa charakteru tohto rozdielu  na ťarchu účtu 548 – Ostatné náklady na hospodársku činnosť alebo v prospech účtu 648 – Ostatné výnosy z hospodárskej činnosti.  Zároveň sa  účtuje  zánik záväzku  na ťarchu účtu 325 – Ostatné záväzky so súvzťažným zápisom  v prospech účtu 254 – Emisné kvóty.“. 
Poznámka pod čiarou k odkazu 19b znie:
„19b) Zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z. z.“.

26.	V § 32 ods. 2  prvej  vete sa za slovom „štátu“ vypúšťa čiarka a slová „obce  alebo  vyššieho územného celku“.

27.	V § 33 ods.1  sa slová „písm. d)“ nahrádzajú slovami „písm. c)“ a na konci sa pripájajú tieto vety:  „Zníženie hodnoty stavby v období  prechodného užívania  stavby23a) a v období dočasného užívania stavby23b) sa účtuje podľa § 18. Po uvedení stavby do užívania23c) sa toto zníženie hodnoty upraví v odpisovom pláne  a zúčtuje sa opravná položka v prospech účtu 081 – Oprávky k stavbám.“ 

Poznámky pod čiarou k odkazom 23a, 23b a 23c znejú:
„23a) § 83 zákona č. 50/1976 Zb. v znení  zákona  č. 229/1997 Z. z.
23b) § 84 zákona č. 50/1976 Zb. v znení neskorších predpisov.
23c) § 76 zákona č.  50/1976 Zb. v znení zákona č. 479/2005 Z. z.“.

28.	V § 33 odsek 4 znie:
„(4) Dlhodobý nehmotný majetok a dlhodobý hmotný majetok nadobudnutý bezodplatne sa účtuje na ťarchu účtu účtovej skupiny 04 – Obstaranie dlhodobého majetku so súvzťažným zápisom v prospech účtu 384 – Výnosy budúcich období  a účet  časového rozlíšenia  sa rozpúšťa  do výnosov vo vecnej a časovej súvislosti so zaúčtovaním odpisov rovnakým spôsobom  ako v  § 56 ods. 12. Bezodplatne nadobudnutý dlhodobý hmotný majetok, o ktorom sa účtuje v účtovej skupine 03 sa účtuje so súvzťažným zápisom v prospech účtu 648 – Ostatné výnosy z hospodárskej činnosti. Dlhodobý nehmotný majetok  a dlhodobý hmotný majetok nadobudnutý bezodplatne od spoločníkov alebo členov, ktorým sa nezvyšuje základné imanie sa účtuje na ťarchu účtu  účtovej skupiny 04 – Obstaranie dlhodobého majetku a so súvzťažným zápisom v prospech účtu 413 -  Ostatné kapitálové fondy. Majetok nadobudnutý štátnym podnikom delimitáciou sa účtuje na príslušný účet majetku a v prospech účtu 411 – Základné imanie.“. 

29.	Poznámka pod čiarou k odkazu 24 znie:
„24)Napríklad zákon č. 656/2004 Z. z. o energetike a o zmene  niektorých zákonov, zákon č. 610/2003 Z .z. o elektronických komunikáciách v znení neskorších predpisov,  zákon č. 364/2004 o vodách a zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon), v znení neskorších predpisov, zákon č. 543/2002 Z. z. o ochrane prírody a krajiny v znení neskorších predpisov.“. 

30.	V § 34 ods. 1 sa vypúšťajú slová „úroky a“.

31.	V § 42 ods. 1 písm. c) sa slová  „písm. c), d) a g)“  nahrádzajú slovami  „písm. c) a e)“.

32.	V § 44 ods. 8 posledná veta znie:
„Pri   kŕdli  sliepok určených na znášanie konzumných vajec  sa účtuje tvorba   opravnej položky počas produkčného cyklu do času jeho vyradenia podľa § 23 ods.1.“.

33.	Poznámky  pod čiarou k odkazom 31  a 32 znejú:
„31) Napríklad zákon č. 104/2004 Z. z. o spotrebnej dani z vína v znení neskorších predpisov, zákon č. 105/2004 Z. z. o spotrebnej dani  z liehu  a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov.
32) Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“.

34.	V § 50 ods.3 sa na konci pripája táto veta:
„Na samostatnom analytickom účte k účtu 323 – Krátkodobé rezervy sa účtujú krátkodobé rezervy, ktorých tvorba vyplýva z osobitného predpisu. 30aa)“.
Poznámka pod čiarou k odkazu 30aa znie:
„30aa) Napríklad zákon č. 595/2004 Z .z. v znení neskorších predpisov.“.

35.	V § 52 ods. 3 sa za slovom „zamestnancom“ vypúšťa čiarka a slová „akcionárom pri výplate dividend“.

36.	V § 59 odsek  6 znie:
„(6) Na účte 413 – Ostatné kapitálové fondy sa účtujú ostatné peňažné kapitálové vklady aj nepeňažné kapitálové vklady, ktoré pri ich vytvorení nezvyšujú základné imanie účtovnej jednotky a nie je pre ne v predchádzajúcich účtoch tejto účtovej skupiny samostatný syntetický účet. V prospech účtu sa účtuje najmä bezodplatne prijatý majetok od spoločníkov, členské podiely v družstvách na družstevnú bytovú výstavbu.“.
 
37.	V § 59 odsek  14 znie:
„(14) Na účte 428 – Nerozdelený zisk minulých rokov alebo na účte 429 – Neuhradená strata minulých rokov sa účtujú okrem iných skutočností ustanovených týmto opatrením  aj významné opravy chýb minulých účtovných období a rozdiely zo zmien použitých účtovných metód a účtovných zásad podľa § 7 ods. 3 zákona.  Na účte 428 – Nerozdelený zisk minulých rokov alebo na účte 429 -  Neuhradená strata minulých rokov sa  účtuje aj významné dodatočné vyrubenie  dane z príjmov za predchádzajúce roky  a významný nárok na vrátenie dane z príjmov za predchádzajúce roky so súvzťažným zápisom v prospech alebo na ťarchu účtu 341 – Daň z príjmov.“.

38.	V § 59 sa  za odsek 14 vkladá nový odsek 15, ktorý znie:

„(15) Za opravu chýb minulých účtovných období sa nepovažujú rozdiely  zo zmeny účtovnej hodnoty majetku a záväzku, vyplývajúce zo zmeny úprav ocenenia podľa § 26 a 27 zákona, napríklad účtovanie výšky opravnej položky a rezerv, úprava doby používania alebo spôsobu opotrebenia dlhodobého majetku.“.

Doterajší odsek 15 sa označuje ako odsek 16.

39.	V § 60 odsek 2 znie:
„(2) Na účte 451 – Rezervy zákonné sa účtujú dlhodobé rezervy, ktorých tvorba vyplýva z osobitného predpisu.30aa)“.

40.	V § 72 odsek 4 znie:
„(4) Na ťarchu účtu 588 – Ostatné mimoriadne náklady sa účtujú najmä náklady z dôvodu postúpenia alebo ukončenia  hospodárskej  činnosti , alebo zložky hospodárskej činnosti účtovnej jednotky  so súvzťažným zápisom  v prospech účtu 597 – Prevod prevádzkových nákladov alebo účtu 598 – Prevod finančných  nákladov. Na tomto účte sa účtuje v účtovníctve predávajúceho pri predaji podniku alebo jeho časti podľa § 27.“. 

41.	V § 73  ods. 3 sa za slovo  „účtujú“  vkladá slovo „nevýznamné“ a za slová  „tohto účtu“ sa vkladajú slová „sa účtuje nevýznamný“.

42.	V § 74 odsek  2 znie:
„(2) Zľava z ceny je súčasťou tržieb a účtuje  sa  ako zníženie ceny  za účelom poskytnutia  zvýhodnených podmienok pre odberateľa,  napríklad zľava z ceny za odobraté množstvo,   zľava z ceny z dôvodu urýchlenej platby, zľava z ceny z dôvodu podieľania sa na reklame  výrobku, tovaru alebo služby.   Za zľavu  z ceny  sa nepovažuje   nepeňažné dodanie  iného druhu ako je poskytovaný tovar, výrobok alebo služba,  napríklad tovar zdarma a prezentačné akcie.“.

43.	V § 78  odsek  4 znie:
„(4) V prospech účtu 648 – Ostatné výnosy z hospodárskej činnosti sa účtujú výnosy neuvedené na predchádzajúcich účtoch, ktoré majú vzťah  k hospodárskej činnosti účtovnej jednotky. Na tomto účte sa účtuje bezodplatne nadobudnutý majetok so súvzťažným  zápisom   na ťarchu  vecne príslušného účtu majetku, ak sa podľa tohto opatrenia neúčtuje inak.  Účtujú sa  tu aj nároky na náhradu škody alebo majetku voči zodpovednej  osobe a voči poisťovni v dôsledku poistných udalostí so súvzťažným zápisom na ťarchu účtu 378 – Iné pohľadávky. Účtujú sa tu  aj inventarizačné rozdiely  podľa § 43.“.

44.	V § 80 ods. 3 sa slová „§ 13“ nahrádzajú slovami „§ 24“.

45.	V § 82 odsek  3 znie:
„(3) V prospech účtu 688 – Ostatné mimoriadne výnosy sa účtujú najmä výnosy z dôvodu postúpenia alebo ukončenia hospodárskej činnosti,  alebo zložky hospodárskej činnosti účtovnej jednotky  so súvzťažným zápisom na ťarchu účtov  účtovej skupiny 69 – Prevodové  účty.  Na tomto účte sa účtuje v účtovníctve predávajúceho pri predaji podniku  alebo jeho časti podľa § 27.“.

46.	Za § 86c sa vkladá § 86d, ktorý znie:
„§ 86d

	(1) Na účtovanie v konkurze a vyrovnaní  začatých do konca roka  2005 sa vzťahuje doterajší predpis.
	(2)  Rezerva na brakovanie kŕdľa sliepok na znášanie konzumných vajec vytvorená   do konca roka  2005 sa tvorí a použije  podľa doterajších predpisov. 
(3)  Pri účtovnom období, ktorým je hospodársky rok, sa ustanovenia  tohto opatrenia prvýkrát  použijú  pre účtovnú závierku zostavovanú  v roku 2006 s výnimkou § 18 ods. 12 a § 19 ods. 10.
	(4) Pri účtovnom období, ktorým je kalendárny rok, sa ustanovenia § 18 ods. 12 a § 19 ods. 9 prvýkrát použijú pre účtovnú závierku  zostavovanú v roku 2007.
	(5) Ustanovenie § 14 ods. 8,  § 14 ods. 11, § 30b,  § 72 ods. 4 a 82 ods. 3   v znení účinnom  od 1. januára 2006, sa prvýkrát použije pre účtovnú závierku  zostavenú k 31. decembru  2005.“.

     47.   Slová „cestná daň“ sa vo všetkých tvaroch v celom texte opatrenia nahrádzajú slovami  „daň z motorových vozidiel“ v príslušnom tvare.

	

					Čl. II

Opatrenie Ministerstva financií Slovenskej republiky z 31. marca 2003 č. 4455/2003-92, ktorým sa ustanovujú podrobnosti  o usporiadaní, označovaní a obsahovom vymedzení položiek individuálnej účtovnej závierky a rozsahu údajov určených z individuálnej účtovnej závierky na zverejnenie pre podnikateľov účtujúcich v sústave podvojného účtovníctva (oznámenie č. 123/2003 Z. z.) v znení  opatrenia z 11 decembra 2003č. 25167/2003-92 (oznámenie č. 560/2003 Z. z.) a  opatrenia z 24. novembra 2004 č. MF/10069/2004 -74 (oznámenie č. 689/2004 Z. z.) sa dopĺňa  takto:

1. V § 2 ods. 5 sa na konci pripája čiarka a tieto  čísla: „346, 347“.

2. V prílohe č. 1 riadku 054  sa za číslo „354“  vkladá čiarka a  číslo „346, 347“.“.

						Čl. III

Toto opatrenie nadobúda účinnosť 1. januára 2006 okrem čl. I bodov 14 a 16, ktoré nadobúdajú účinnosť 1. januára 2007.

				
								Ivan Mikloš 
							podpredseda vlády a minister financií